SAN FERNANDO CITY, LA UNION - Manamnama a matalantan iti tinawen a management conference ti Department of Agriculture (DA) iti umay a lawas dagiti sangsanguen a parikut ti pagilian seknan iti agrikultura.
Karaman ditoy ti mairekreklamo a nangato unay a presyo ti bawang iti merkado, presyo ti commercial rice, irigasyon, fertilizer ken dadduma pay.
Segun ken ni DA-1 regional director Valentin Perdido, mangrugi inton Hunyo 23-25, 2014 ti nasao a taripnong a maisayangkat idiay Ilocos Norte nga idauluan mismo ni Sec. Proseso Alcala.
Maipalagip nga immunan nga inwaragawag ni Sec. Sonny Coloma nga addan ti wanwanawananda a suspected hoarders isu nga agkurkurang ti suplay daytoy iti merkado a nangitunda iti nangina a presyo.
Kabayatanna, maipaayan met iti gundaway a makauman dagiti mannalon ti sekretario ken dadduma pay nga stakeholders.
ilo_Latn ilo_Latn ilo_Latn ilo_Latn ilo_Latn